एयरटेल का सबसे सस्ता प्लान 9 रुपये का है जिसमें अनलिमिटेड लोकल, एसटीडी और रोमिंग कॉल्स की सुविधा मिलती है। इसके अलावा 100 एमबी डेटा और 100 एसएमएस भी एक दिन की वैधता में मिलते हैं। खासबात है कि एयरटेल के पास एक 8 रुपये वाला पैक भी है जिसमें 56 दिनों के लिए 35 पैसा प्रति मिनट पर लोकल व एसटीडी कॉल्स की जा सकती है।एयरटेल के पास एक 18 रुपये वाला पैक भी है जिसकी वैलिडिटी 2 दिन है। इस पैक में 100एमबी 2G/3G/4G डेटा मिलता है। वहीं 23 रुपये वाले पैक में अनलिमिटेड लोकल, एसटीडी और रोमिंग कॉल्स के साथ 200एमबी डेटा और 100 एसएमएस मिलते हैं। पैक की वैलिडिटी 2 दिन है। एयरटेल के पास एक 24 रुपये वाला पैक भी है जिसमें 135एमबी 2G/3G/4G डेटा 3 दिन के लिए मिलता है। 28 रुपये वाले एक पैक में 5 दिनों के लिए 200एमबी डेटा मिलता है। अगर एयरटेल यूजर लंबी वैलिडिटी वाला पैक चाहते हैं तो 29 रुपये में 28 दिनों के लिए 150एमबी 3G/4G डेटा वाला रीचार्ज करा सकते हैं।